ቅድመ ዳሰሳ | ወላይታ ድቻ ከ ስሑል ሽረ
ወላይታ ድቻ እና ስሑል ሽረ በሶዶ ስቴድየም የሚያደርጉትን ጨዋታ የዛሬ ቀዳሚ ዳሰሳችን አድርገነዋል።በመጀመርያው ሳምንት ሲዳማ ቡናን ካሸነፉ በኃላ ወደ ድል መመለስ ያልቻሉት የጦና ንቦች ከአስከፊው አጀማመር ለመውጣት ይህን ጨዋታ ማሸነፍ ግድ ይላቸዋል።ባለፈው ሳምንት በሜዳቸው ከፋሲል ከነማ ጋር አቻ የተለያዩት ወላይታ ድቻዎች ከመጀመርያው ሳምንት ጨዋታ በኋላ ማሳካት የቻሉት ሦስት ነጥቦች ብቻ ነው።የኳስ ቁጥጥር ብልጫ መሰረት ያደረገ እና የመስመር አጨዋወት መርጠው ጨዋታዎቻቸውን በማድረግ ላይ የሚገኙት የጦና ንቦች በነገው ወሳኝ ጨዋታም በራሳቸው ምርጫም ይሁን በተጋጣሚያቸው የአጨዋወት ባህርይ ምክንያት በኳስ ቁጥጥር ላይ መሰረት ያደረገ አቀራረብ ይኖራቸዋል ተብሎ ይጠበቃል።የአሰልጣኝ ገብረክርስቶስ ቡድን ከውጤት ማጣት ጋር በተያዘ ጫና ውስጥ ከሚገኙ ክለቦች አንዱ እንደመሆኑ የደጋፊውን ተቃውሞ ለማርገብ ነገ በሙሉ ኃይሉ ማጥቃቱ አይቀሬ ነው። ሆኖም ተጋጣሚያቸው ስሑል ሽረ በተደራጀ ሁኔታ ተጠቅጥቆ የሚከላከል በመሆኑ በቀላሉ አስከፍተው ጎሎች ለማስቆጠር ሊቸገሩ ይችላሉ።ባለፉት ጨዋታዎች በርካታ ተጫዋቾቻቸውን በጉዳት ያላሰለፉት የጦና ንቦች በነገው ጨዋታም መኳንንት አሸናፊ፣ ነጋሽ ታደሰ እና ያሬድ ዳዊትን በጉዳት አያሰልፉም።ባሳለፍነው ሳምንት ከተከታታይ አቻ ውጤቶች በኋላ ሰበታ ከተማን አሸንፈው ደረጃቸውን ያሻሻሉት ስሑል ሽረዎች ከከባዱ የሜዳ ውጭ ጨዋታ ቢያንስ አንድ ነጥብ አሳክተው ለመመለስ ወደ እንደሚገቡ ይገመታል።ባለፉት የሜዳ ውጭ ጨዋታዎች ጠጣር እና በጥብቅ የሚከላከል ቡድን ይዘው የቀረቡት ስሑል ሽረዎች በነገው ጨዋታም ተመሳሳይ ለተጋጣሚ ክፍተት የማይሰጥ ቡድን ይዘው እንደሚቀርቡ ይገመታል። ኳስ ተቆጣጥሮ ለሚጫወት እና ማጥቃት ላይ አተኩሮ ለሚቀርብ ቡድን በመልሶ ማጥቃት የግብ ዕድሎች ለመፍጠር የማይቸገሩ በመሆኑ ነገም መልሶ ማጥቃት ዋነኛ የቡድናቸው የማጥቂያ መንገድ እንደሚሆን ይታመናል።በሦስት ተከታታይ ጨዋታዎች የኃላ ጥምረታቸው ላይ ተጫዋቾች እያቀያየሩ የተጠቀሙት ሽረዎች በነገው ጨዋታ ግዙፉ ተከላካያቸው አዳም ማሳላቺ በጉዳት ማጣታቸውን ተከትሎ በጥምረቱ ለውጥ ያደርጋሉ ተብሎ ሲጠበቅ ግብ ጠባቂው ወንድወሰን አሸናፊም በጉዳት ወደ ሶዶ አልተጓዘም።እርስበርስ ግንኙነት– የነገው ተጋጣሚዎች በሊጉ ሁለት ጊዜ የተገናኙ ሲሆን ሶዶ ላይ 1-1፣ ሽረ ላይ 0-0 ተለያይተዋል።ግምታዊ አሰላለፍወላይታ ድቻ (4-1-4-1)መክብብ ደገፉፀጋዬ አበራ – ደጉ ደበበ – አንተነህ ጉግሳ – እዮብ ዓለማየሁተስፋዬ አለባቸውዘላለም ኢያሱ – እድሪስ ሰዒድ – በረከት ወልዴ – ዳንኤል ዳዊትባዬ ገዛኸኝስሑል ሽረ (4-2-3-1)ምንተስኖት አሎክብሮም ብርሀነ – በረከት ተሰማ – ዮናስ ግርማይ – ረመዳን የሱፍነፃነት ገብረመድህን – አክሊሉ ዋለልኝዲድየ ለብሪ – ያስር ሙገርዋ – ዓብዱለጢፍ መሐመድሳሊፍ ፎፋና